stanford-oval/wikipedia huggingface dataset:
Análipsi (Lasíthi)

| Análipsi Ανάληψη |
| --- | --- |
 Análipsin kylää.
 Análipsi
 Koordinaatit: 35°2′22″N, 25°58′51″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ierápetra
Hallinto:  
 – Asutustyyppi:  kylä
 – Kallikrates-koodi:  7202020601
Väkiluku (2011):  584
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Análipsi (kreik. Ανάληψη, kath.kreik. Ανάληψις, Análipsis) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 584 (vuonna 2011).
Análipsin kylä sijaitsee Kreetan etelärannikolla eli Libyanmeren rannalla vajaan kilometrin itään Makrý Gialóksesta, noin 27 kilometriä itään Ierápetran kaupungista ja noin 60 kilometriä kaakkoon Ágios Nikólaoksesta. Se on osa Péfkoin kyläyhdyskuntaa. Aiemmin kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.
Aiheesta muualla

Kuvia tai muita tiedostoja aiheesta Análipsi Wikimedia Commonsissa
Arlene Golonka

Arlene Golonka
Arlene Golonka (23. tammikuuta 1936 Chicago, Illinois, Yhdysvallat – 31. toukokuuta 2021 West Hollywood) oli yhdysvaltalainen näyttelijä.
Golonka opiskeli The Actors Studiossa ja teki vuonna 1958 Broadway-debyyttinsä näytelmässä The Night Circus. Sen jälkeen hänet nähtiin muun muassa näytelmissä Take Me Along (1959), Come Blow Your Horn (1961) ja One Flew Over the Cuckoo’s Nest (1963). Golonka oli vuonna 1965 tekemässä menestynyttä huumorilevyä You Don’t Have to Be Jewish.
Golonka muutti vuonna 1967 New Yorkista Los Angelesiin televisio- ja elokuvauran perässä. Hän näytteli vuonna 1967 Millie Hutchinsia kahden jakson ajan menestyneessä komediassa The Andy Griffith Show, jonka spinoff-sarjassa Mayberry R.F.D hän esitti samaa roolia 49 jakson ajan. Golonka oli näiden sarjojen lisäksi vierailivana näyttelijänä useissa televisiosarjoissa, erityisesti tilannekomedioissa. Hänen elokuviansa ovat muun muassa Hirttäkää heidät! (1968), Kaappaus Bermudan kolmiossa (1977), Älkää ampuko hammaslääkäriä (1979), Rakkautta ensi puraisulla (1980) ja Maisteri ensilempi (1983).
Golonka oli ansioitunut myös alansa opettajana.
Yksityiselämä

Arlene Golonka syntyi Chicagossa amerikanpuolalaiseen perheeseen. Hänen äitinsä oli Elinor os. Wroblewski ja isä Frank Golonka. Arlene Golonka oli naimisissa näyttelijä Larry Delaneyn kanssa.
Aiheesta muualla

Arlene Golonka Internet Movie Databasessa. (englanniksi)
Forssan kehräämöalue

Forssan kehräämöalueen rakennuksia.
Forssan kehräämöalue on Forssan keskustassa sijaitseva kulttuuri- ja koulutuskeskus, joka on perustettu entisen Forssan puuvillatehtaan tiloihin. Alueella toimivat muun muassa Forssan museo, Forssan luontomuseo, kaupunginkirjasto, Lounais-Hämeen musiikkiopisto, Hämeen ammattikorkeakoulu, Wahren-opisto sekä lukuisia liikeyritykiä, kuten ravintoloita ja kahviloita.
Kehräämöalue muodostaa noin kilometrin päässä sijaitsevan kutomon kanssa Forssan teollisuusyhdyskunnan, joka on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä.
Historia

Forssan puuvillatehdas sai alkunsa vuonna 1849, kun ruotsalainen liikemies Axel Wilhelm Wahren perusti kehräämön Loimijoen Kuhalankosken rannalle Tammelaan. Vuonna 1859 se yhdistyi lähistöllä toimineen kutomon kanssa Forssa Oy:ksi. Tehdasalueen rakennuksia suunnitteli Turun ja Porin läänin lääninarkkitehti Georg Theodor Chiewitz. Rakennuksista ovat säilyneet muun muassa kehräämö, jätekehräämö, paja, puusepänverstas, valimo, voimalaitos ja puuvillamakasiini. Kehräämön alueelle rakennettiin myös puisto, jonne sijoitettiin tehtaanjohtajien asunnot, koulu ja lääkärintalo. Puiston rakennuksia suunnitteli Chiewitzin lisäksi 1800-luvun jälkipuoliskolla myös arkkitehti Theodor Decker. Tehtaiden ympärille syntyneestä kylästä muodostettiin lopulta Forssan kauppala vuonna 1923, josta puolestaan tuli kaupunki 1964.
Kehräämö lopetti toimintansa vuonna 1979, jonka jälkeen entisessä pumpulimakasiinissa  aloitti Forssan museo jo vuotta myöhemmin. Myöhemmin alueelle on syntynyt myös lukuisia muita toimintoja. Nykyään alueella toimii mm. Hämeen ammattikorkeakoulu, kansalaisopisto (Wahren-opisto), päiväkoti, kirjasto ja keilahalli.
Aiheesta muualla

Kuvia tai muita tiedostoja aiheesta Forssan kehräämöalue Wikimedia Commonsissa
Anápolis

| Anápolis |
| --- | --- |
 lippu:  vaakuna

 Anápolis
 Koordinaatit: 16°20′02″S, 48°57′07″W 
Valtio:  Brasilia
Osavaltio:  Goiás
Hallintoalue (Mesorregião):  Centro Goiano
Korkeus:  970 m
Väkiluku (2010):  325 583
Infobox OKVirheellinen NIMI-arvo: 
Anápolis on kaupunki Brasiliassa, Goiásin osavaltiossa. Vuonna 2010 kaupungissa oli 325 583 asukasta.
Kaupunki sijaitsee Corumbá-joen varrella 970 m merenpinnan yläpuolella. Se on nopeasti kasvava kaupunki joka palvelee ympäristön maanviljelystä. Siellä on lentoasema, sinne on rautatieyhteys rannikolta Rio de Janeirosta ja  São Paulosta,  ja sen läpi kulkee maantie osavaltion pääkaupungista Goiâniasta  maan pääkaupunkiin Brasiliaan ja edelleen Sao Pauloon asti. Alueen maataloustuotteet ja kaivosteollisuuden tuotteet kulkevat Anápolisin kautta suuremmille markkinoille.
Alueella etsittiin kultaa 1700-luvulla, ja suuret joet tarjosivat hyvät kulkuyhteydet kullankaivajille.  Haaveissaan pettyneitä kullanetsijöitä alkoi asettua Antas-joen varrelle, jonne kasvaneesta taloryppäästä tuli oma seurakuntansa 1871. Seurakunta rakensi Santanan kappelin, jonka suojeluspyhimys oli Pyhä Anna, murheellisten lohduttaja. Kaupunki on saanut nimensä Pyhän Annan mukaan.
Aiheesta muualla

Kuvia tai muita tiedostoja aiheesta Anápolis Wikimedia Commonsissa
Análipsi (Astypálaia)

| Análipsi Ανάληψη |
| --- | --- |
 Análipsin kylää.
 Análipsi
 Koordinaatit: 36°34′42″N, 26°23′7″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kálymnos
Kunta:  Astypálaia
Hallinto:  
 – Asutustyyppi:  kylä
 – Kallikrates-koodi:  6103000004
Väkiluku (2021):  111
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Análipsi (kreik. Ανάληψη, kath.kreik. Ανάληψις, Análipsis) on Kreikan kylä, joka sijaitsee Astypálaian saarella. Se kuuluu hallinnollisesti Astypálaian kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 111 (2021).
Análipsin kylä sijaitsee Astypálaian saaren keskiosan etelärannikolla heti Astypálaian lentoaseman itäpuolella, noin yhdeksän kilometriä koilliseen saaren keskuksesta Astypálaian kylästä eli Chórasta. Se on saaren toiseksi suurin asutus, ja siellä on pieni satama. Kylän vanha nimi, joka on usein käytössä edelleen, oli vuoteen 1957 saakka Maltezána (Μαλτεζάνα). Vanhan nimen arvellaan tulleen paikan luonnonsatamaa asemapaikkanaan käyttäneistä maltalaisista merirosvoista. Nykyinen nimi on peräisin kylässä olevasta Kristuksen taivaaseenastumiselle (Análipsi) omistetusta kirkosta.
Aiheesta muualla

Kuvia tai muita tiedostoja aiheesta Análipsi Wikimedia Commonsissa
Astrid Linder

Astrid Linder on ruotsalainen liikenneturvallisuuden professori. Hän on johtanut projektia, jonka tarkoituksena on ollut maailman ensimmäisen naistörmäystestinuken tekeminen. Aiemmin kaikki kolaritesteissä käytetyt nuket ovat olleet miehiä, vaikka tutkimusten mukaan naisilla on liikenneonnettomuuksissa miehiä suurempi riski loukkaantua tai kuolla. Linder on asiantuntija biomekaniikassa ja liikenneonnettomuuksien ehkäisyssä. Marraskuussa 2023 hänet valittiin BBC:n 100 Women-listalle.
Análipsi (Iraklion)

| Análipsi Ανάληψη |
| --- | --- |
 Análipsin kylää.
 Análipsi
 Koordinaatit: 35°19′54″N, 25°20′43″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Chersónisos
Hallinto:  
 – Asutustyyppi:  kylä
 – Kallikrates-koodi:  7108040605
Väkiluku (2011):  1 343
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Análipsi (kreik. Ανάληψη, kath.kreik. Ανάληψις, Análipsis) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Análipsi on osa Chersónisoksen kyläyhdyskuntaa. Kylän väkiluku on 1 343 (vuonna 2011).
Análipsin rantaa.
Análipsin kylä sijaitsee Kreetan pohjoisrannikolla eli Kreetanmeren rannalla noin 20 kilometriä itään Iraklionista ja viisi kilometriä länsiluoteeseen Liménas Chersonísousta. Se on saanut nimensä Kristuksen taivaaseenastumiselle (Análipsi tou Christoú) omistetusta kirkostaan. Nykyisin kylä on kehittynyt turistikeskukseksi, ja se tunnetaan yli kilometrin pitkästä rannastaan.
Aiheesta muualla

Kuvia tai muita tiedostoja aiheesta Análipsi Wikimedia Commonsissa
Artekno

| Artekno Oy |
| --- | --- |
Yritysmuoto:  osakeyhtiö
Perustettu:  1953
Toimitusjohtaja:  Kimmo Korhonen
Puheenjohtaja:  Kaisu Avotie
Kotipaikka:  Tampere, Suomi
Toimiala:  Muiden muovituotteiden valmistus (22290)
Tuotteet:  elintarvikepakkaukset, muovituotteet
Liikevaihto:   18,5 milj. € (2017)
Tilikauden tulos:   1,4 milj. € (2017)
Henkilöstö:   132 (2017)
Tytäryhtiöt:  Artekno-Saarioinen Oy
Kotisivu:  www.artekno.fi
Infobox OKVirheellinen NIMI-arvo: 
Artekno Oy on suomalainen perheyritys, joka valmistaa koneissa ja laitteissa käytettäviä teknisiä muovituotteita, kylmä- ja kuumapakkauksia ja elintarvikepakkauksia. Artekno on perustettu vuonna 1953, ja se kuuluu Artekno-Saarioinen Oy konserniin.
Artekno on tunnettu historiassa mm. lujitemuoviveneiden (mm. H-vene) ja -huonekalujen (mm. Pallotuoli) valmistajana.
Arteknolla on tehtaat Kangasalla, Luopioisissa Pälkäneellä sekä Sillamäessä Virossa.
Aiheesta muualla

Arteknon kotisivut
Apertuuri

Apertuuri (lat.) aukko, kuvastaa radiotekniikassa antennin kykyä absorboida sähkömagneettista säteilyä ohikulkevasta RF-signaalista.
Anna Leopoldovna

Anna Leopoldovna, Johann Heinrich Wedekindin maalaama muotokuva.
Anna Leopoldovna (18. joulukuuta (J: 7. joulukuuta) 1718 Rostock, Mecklenburg – 18. maaliskuuta (J: 7. maaliskuuta) 1746 Holmogory, Venäjän keisarikunta) oli Venäjän keisarikunnan sijaishallitsija alaikäisen poikansa Iivana VI:n hallitsijakaudella vuosina 1740–1741.
Lapset

Anna Leopoldovnalla oli puolisonsa Anton Ulrichin kanssa viisi lasta:
Ivan, Iivana VI (1740–1764)
Jekaterina (1741–1807)
Elisabeth (1743–1782)
Pjotr (1745–1798)
Aleksei (1746–1787)
Aiheesta muualla

Kuvia tai muita tiedostoja aiheesta Anna Leopoldovna Wikimedia Commonsissa
Etelä-Pohjalainen Osakunta

Etelä-Pohjalainen Osakunta (EPO) on Helsingin yliopiston osakunta, joka syntyi vuonna 1908 vanhan Pohjalaisen Osakunnan jakauduttua vuonna 1907 kahtia Etelä- ja Pohjois-Pohjalaiseen osakuntaan ja ruotsinkielisen Vasa nationin irrottauduttua seuraavana vuonna EPO:sta omaksi osakunnakseen. Nimestään poiketen kanta-alueena ovat Etelä-Pohjanmaan maakunnan lisäksi Keski-Pohjanmaa ja Pohjanmaa eli lähes sama kuin Pohjanmaan historiallisen maakunnan lounaisosa. Osakunnan varsinaiseksi jäseneksi voidaan hyväksyä yliopiston kirjoissa oleva opiskelija, jolla on maakunnallisia tai sukulaissiteitä osakuntaan, tai joka muuten osoittaa kiinnostusta osakunnan kanta-aluetta kohtaan. Muun korkeakoulun kuin Helsingin yliopiston opiskelija voidaan samoilla ehdoilla valita ulkojäseneksi.
Osakunnan tilat ovat pohjalaisosakuntien yhteisesti omistamassa Ostrobotnia-talossa (tuttavallisemmin "Bottalla"), joka valmistui vuonna 1912.
Historia ja perinteet

Vaikka nykyiset pohjalaiset osakunnat on perustettu vasta 1900-luvun alkupuolella, pohjalaisten osakuntien historian katostaan ulottuvan aina vuoteen 1643 Turun Akatemian aikoihin. Tällöin perustettiin yhteispohjalainen Pohjalainen Osakunta (Natio Ostrobotniensis). Osakunnan inspehtorina ja kuraattorina toimi muun muassa Henrik Gabriel Porthan, jonka kunniaksi vietetään edelleen vuosittaista yhteispohjalaista Porthan-juhlaa.
Turun Akatemian palon jälkeen vuonna 1828 pohjalaisosakunta muutti Helsinkiin. Osakunnan sisäisten riitaisuuksien takia se jakautui vuonna 1907 kahtia ja vuotta myöhemmin vielä uudestaan. Nykyisin saman katon alla toimivat tiiviissä yhteistyössä kolme pohjalaista osakuntaa, Etelä-Pohjalainen ja Pohjois-Pohjalainen Osakunta sekä Vasa Nation.
Ostrobotnia-talon valmistuttua vuonna 1912 rakennuksen katutasolta on vuokrattu tiloja mm. ravintoloille, mistä osakunnat ovat saaneet taloudellista voittoa.
Vuonna 1914 Ostrobotnian tiloissa pidettiin jääkäriliikkeen perustanut kokous, johon osallistui aktiiveja useista osakunnista. Nykyisin kyseisen huoneen nimi onkin Jääkärihuone.
Etelä-Pohjalaisen Osakunnan perinteisiä juhlia ovat erilaiset pöytäjuhlat, maaliskuussa pidettävä vuosijuhla, syksyllä pidettävä sadonkorjuujuhla parttenkoliaaset, vuoden alun virkailijavaihtokaronkka, nuorsenioripäivälliset, stipendiaattipäivälliset, kevään hiirenkorvajuhla, itsenäisyyspäivän juhla, joulupäivälliset sekä yhteispohjalainen Porthan-juhla. Näissä juhlissa osakuntalaiset perinteisesti laulavat paljon.
Tunnukset

Osakunnan tunnuksista näkyvin ja arvokkain on osakunnan lippu. Lippua käytetään yleensä osakunnan ja yliopiston virallisissa tilaisuuksissa sekä kunnianosoituksissa, ja siihen suhtaudutaan yhtä kunnioittavasti kuin muihinkin virallisiin lippuihin. Etelä-Pohjalaisen Osakunnan lipussa on valkoinen pohjaväri. Keskellä on Pohjanmaan vanhan maakunnan historiallinen vaakuna, jota ympäröivät tähkäseppele, kauran korret ja tähkät. Keskustakuvion molemmin puolin kulkevat kultaiset aaltoviivat, ja lipun kärkikoristeena on kirves.
Etelä-Pohjalaisen Osakunnan osakuntanauha on väriltään vaaleansini-valko-vaaleansininen. Osakuntanauhaa käytetään osakuntien juhlissa ja muissa akateemisissa juhlatilaisuuksissa.
Osakunnassa aktiivisesti toimiville jäsenille voidaan myöntää osakunnan kunnia-, ansio- tai harrastusmerkki.
Toiminta

EPO järjestää jäsenilleen toimintaa raskaan opiskeluelämän vastapainoksi. Useimmiten tapahtumat järjestetään Ostrobotnia-talolla. Tapahtumien järjestäminen perustuu suurelta osien vapaaehtoisten virkailijoiden tekemään työhön.
Kerhot ja valiokunnat

Etelä-Pohjalaisessa Osakunnassa toimii aktiivinen käsityökerho, Kapaloseura.
Osakunnalla on myös muiden pohjalaisosakuntien kanssa useita yleispohjalaisia kerhoja:
Pohjalaisten tanssikerho
ÖÖK
Pohjalaisten Osakuntien Laulajat
Pohjan Pojat
Äärihäjyt
Lisäksi osakunnalla on 4 valiokuntaa. Ne tukevat osakunnan perustoimintoja:
Yleis- ja talousvaliokunta – osakunnan talouden ja juoksevien asioiden hoito
Ohjelmavaliokunta – opiskelijaelämään kuuluvien rientojen järjestäminen
Kulttuurivaliokunta – kulttuuriharrastuksien järjestäminen
Liikuntavaliokunta – liikuntaharrastuksien järjestäminen
Inspehtoorit

Arthur Hjelt 1908–1912
Juho H. Vennola 1912–1919
Lauri Ingman 1919–1930
Juho A. Hollo 1930–1933
Kaarle Sanfrid Laurila 1933–1935
Arno R. Cederberg 1935–1948
Yrjö J. Alanen 1948–1958
Armas Luukko 1958–1964
Paavo Yli-Vakkuri 1964–1970
Jussi Aro 1970–1976
Kalevi Rikkinen 1976–1985
Simo Knuuttila 1985–1994
Liisa Keltikangas-Järvinen 1994–2006
Jorma Keski-Oja 2006–2015
Tomi Taira 2015–
Ystävyysjärjestöt > Suomi

Pohjois-Pohjalainen Osakunta
Vasa Nation
Turun yliopiston pohjalainen osakunta
Österbottniska Nationen, Åbo Akademi
Ystävyysjärjestöt > Viro

Eesti Üliõpilaste Selts, Tarton yliopisto
Ystävyysjärjestöt > Ruotsi

Norrlands nation, Uppsalan yliopisto
Kristianstads nation, Lundin yliopisto
Norrlands nation, Linköpingin yliopisto
Ystävyysjärjestöt > Saksa

Studentenwerk Schleswig-Holstein, Kiel
Aiheesta muualla

Etelä-Pohjalaisen Osakunnan kotisivut (Arkistoitu – Internet Archive)
Pohjalaisen Valtuuskunnan kotisivut (Arkistoitu – Internet Archive)
Osakuntatalo Ostrobotnia Helsingin Töölössä.
Arteles Creative Center

Arteles Creative Center (Arteles Kulttuurikeskus) on Hämeenkyrössä Haukijärven kylässä toimiva kansainvälinen residenssi- ja kulttuurikeskus. Keskuksessa vierailee vuosittain yli 100 taiteilijaa ja luovan alan ammattilaista, jotka asuvat ja työskentelevät residenssiohjelmissa 1–2 kuukauden periodeissa.
Residenssityöskentelyn ohessa vieraat toteuttavat näyttelyitä, luentoja ja projekteja sekä Hämeenkyrössä että suomalaisissa kulttuuri-instituutioissa. Vuonna 2011 yhteistyötä toteutui mm. Kiasman, Porin Taidemuseon ja Tampereen Taidemessujen kanssa.
Kulttuurikeskus on perustettu vuonna 2010 Haukijärven kyläkoulun entisiin tiloihin. Keskuksen johtaja on Teemu Räsänen. Arteles on palkittu vuoden Leader-hankkeena Länsi-Pirkanmaalla vuonna 2010, ja Suomen Kulttuurirahaston Pirkanmaan rahasto on myöntänyt Arteles-residenssiohjelmalle maakunnallisesti merkittävien hankkeiden rahoitusta.
Aiheesta muualla

Arteles Creative Center:n nettisivut
BLAST Paris Major 2023

BLAST.tv Paris Major 2023 oli järjestyksessään 19. ja viimeinen Counter-Strike: Global Offensiven major-turnaus ennen Counter-Strike 2:n turnauksia. Turnaus järjestettiin Pariisissa Ranskassa 8.–21. toukokuuta 2023.
Turnauksen voitti Team Vitality, jonka pelaaja Peter ”dupreeh” Rasmussen voitti uransa viidennen major-turnauksen. Turnauksen MVP-tittelin sai Mathieu ”ZywOo” Herbaut.
Antichásia (kunnallisyksikkö)

| Antichásia Αντιχάσια |
| --- | --- |
 Kunnallisyksikön sijainti
 Antichásia
 Koordinaatit: 39°57′N, 21°58′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Elassóna
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  220302
Väkiluku (2011):  3 584
Aikavyöhyke:  UTC+2
 – Kesäaika:  UTC+3
Postinumero:  402 00
Suuntanumero(t):  +30-2493-xxx-xxx
Rekisterikilpi:  PIx-xxxx
Infobox OKVirheellinen NIMI-arvo: 
Antichásia (kreik. Αντιχάσια; virallisesti Δημοτική Ενότητα Αντιχασίων, Dimotikí Enótita Antichasíon) on yksi Elassónan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 3 584 (vuonna 2011).
Antichásian kunnallisyksikkö käsittää alueen Elassónan kunnan länsiosassa. Se on saanut nimensä seudun Antichásia-vuorista. Kunnallisyksikön suurin asutus on Kranéan kaupunki. Antichásia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Karyán, Livádin, Ólympoksen, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat

Antichásian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ákri | Ákri | 191 |
| Kranéa Elassónas | Kranéa | 2 691 |
| Loutró | Loutró | 702 |
Yhteensä: 3 584
Apistogramma megaptera

| Apistogramma megaptera> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Apistogramma
Laji::  megaptera
Kaksiosainen nimi
 Apistogramma megaptera  Mesa S. & Lasso, 2011 
Katso myös
   Apistogramma megaptera Wikispeciesissä  
Infobox OKNimi-testi OKIUCN-testi OK: 
Apistogramma megaptera on kirjoahventen (Cichlidae) heimoon kuuluva murtovesissä ja makeissa vesissä elävä kalalaji. Se voi kasvaa korkeintaan 5,9 senttimetrin mittaiseksi. Lajia tavataan ainoastaan Kolumbiasta. Se elää noin 26–28 asteen lämpöisissä vesissä.
Apistogramma minima

| Apistogramma minima> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Apistogramma
Laji::  minima
Kaksiosainen nimi
 Apistogramma minima  Mesa S. & Lasso, 2011 
Katso myös
   Apistogramma minima Wikispeciesissä  
Infobox OKNimi-testi OKIUCN-testi OK: 
Apistogramma minima on kirjoahventen (Cichlidae) heimoon kuuluva makeissa, pääasiassa trooppisissa vesissä elävä kalalaji. Sitä tavataan Orinoco-joen altaalta Kolumbiasta.
Apistogramma pedunculata

| Apistogramma pedunculata> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Apistogramma
Laji::  pedunculata
Kaksiosainen nimi
 Apistogramma pedunculata  Mesa S. & Lasso, 2011 
Katso myös
   Apistogramma pedunculata Wikispeciesissä  
Infobox OKNimi-testi OKIUCN-testi OK: 
Apistogramma pedunculata on kirjoahventen (Cichlidae) heimoon kuuluva makeissa, pääasiassa trooppisissa vesissä elävä kalalaji. Sitä tavataan Orinoco-joen altaalta Kolumbiasta.
Apistogramma lineata

| Apistogramma lineata> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Kirjoahvenkalat Cichliformes
Heimo::  Kirjoahvenet Cichlidae
Suku::  Apistogramma
Laji::  lineata
Kaksiosainen nimi
 Apistogramma lineata  Mesa S. & Lasso, 2011 
Infobox OKNimi-testi OKIUCN-testi OK: 
Apistogramma lineata on kirjoahventen (Cichlidae) heimoon kuuluva makeissa, pääasiassa trooppisissa vesissä elävä kalalaji. Se voi kasvaa korkeintaan 3,1 senttimetrin mittaiseksi. Lajia tavataan ainoastaan Kolumbiasta.
Anticimex

| Anticimex Oy |
| --- | --- |
Yritysmuoto:  osakeyhtiö
Toimitusjohtaja:  Martin Svanljung
Kotipaikka:  Vantaa, Suomi
Toimiala:  tuholaistorjunta
Emoyhtiö:  Anticimex International AB
Kotisivu:  www.anticimex.fi
Infobox OKVirheellinen NIMI-arvo: 
Anticimexin pääkonttori Gröndalissa Ruotsissa vuonna 2010.
Anticimex on kansainvälinen tuhoeläinhallinnan, rakennetun ympäristön ja elintarvikehygienian palveluyritys. Emoyhtiö Anticimex International AB perustettiin vuonna 1934 Ruotsiin, mistä sen toiminta on laajentunut 16 maahan Euroopassa, Pohjois-Amerikassa, Aasiassa ja Australiassa. Emoyhtiö tytäryhtiöineen työllistää kansainvälisesti noin 4 500 henkeä. Anticimex-konsernin omistaa pääomasijoitusyhtiö EQT.
Suomen lisäksi konsernilla on tytäryhtiöitä Norjassa, Tanskassa, Itävallassa, Belgiassa, Saksassa, Sveitsissä, Alankomaissa, Italiassa, Espanjassa, Portugalissa, Yhdysvalloissa, Singaporen tasavallassa, Malesiassa, Uudessa-Seelannissa ja Australiassa. Australian ja Uuden-Seelannin tytäryhtiöt käyttävät poikkeuksellisesti nimeä Flick Anticimex.
Suomessa Anticimexin pääkonttori sijaitsee Vantaan Kaivokselassa. Suomessa toimi- ja myyntipisteitä on pääkonttorin lisäksi 13 kappaletta. Suomen Anticimex tekee vuositasolla noin 50 000 asiakaskäyntiä.
Palvelutarjonnassa on perinteisten ja digitaalisten tuhoeläinhallinnan palveluiden lisäksi sisäilmatutkimus- ja elintarvikehygieniapalveluita sekä If-vakuutusyhtiön kanssa yhteistyössä Kunnon Koti -palvelu omakotitalo-omistajille. Anticimex yhdistetään konsernina useimmiten tuholaistorjuntaan; todellisuudessa jokaisella maalla on yksilöllinen palvelutarjonta.